Ole Vagn Christensen (S), 2006-11-29:
I den fjernsynsudsendelse, der blev sendt i sidste uge, redegjorde man jo for, hvor nemt det var at få en forhåndsaftale, hvor nemt det var at oprette et kontor, og det, vi har oplevet med skovarbejderne i Thy og ligeså i det øvrige Nordjylland, har jo været, at man faktisk er gået ud på gaden og har fundet dem den 13., 14. og 15. oktober og så ansat dem den 18. oktober.
Giver det slet ikke ministeren nogen grund til at overveje, om der findes andre muligheder for at give klar og tydelig information, det vil sige at oplyse om de der SE-numre, som man jo skal have, hvis man har arbejde – som ministeren siger – i sit hjemland?
Sådan er det jo, når vi ansætter folk i fleksjob, så er der også dér nogle regler for, at man her inddrager organisationerne, fordi man netop vil sikre, at den danske model ikke undergraves af danskere.
Kunne det ikke være noget, man også kunne overveje i forbindelse med den udenlandske arbejdskraft?
Der er mange spørgsmål, som folk ikke rigtig forstår at ministeren forholder sig til, som han gør.
Så der er et vidt forgrenet samarbejde på det her punkt.
Jeg tror, jeg ved alle lejligheder har givet udtryk for, at vi skal gøre alt, hvad vi kan for at finde folk, der omgår de her regler, og der skal slås hårdt ned på dem, der omgår dem.
Der var en fjernsynsudsendelse i sidste uge, hvor der også var eksempler på, hvordan man omgår de her regler.
Der skal vi selvfølgelig være fuldt slagkraftige og gribe ind over for de der ting, for vi vil ikke have den danske model ødelagt, hvor vi så kunne risikere at få et A-hold og et B-hold blandt medarbejderne, fordi der kom nogle underbetalte udlændinge og udførte job her.
Så det er en topprioritet for os.
Men jeg vil bare sige, at rent praktisk kan vi jo nok ikke have en statslig medarbejder stående i samtlige skove i landet, så det forudsætter jo nok, at der kommer nogle indberetninger om mærkelige arbejdstider, som der jo også er kommet i den her sag.
I forbindelse med de svar, der er givet, efter at man har arbejdet med det i 3 uger og gennemført tingene på en sådan måde, at man faktisk har undergravet den danske model og dermed velfærden, vil jeg gerne spørge, om ministeren slet ikke føler noget ansvar over for det.
Det lyder ikke til i svarene, at man føler noget ansvar.
Der kører man det over på det juridiske, men det kunne jo godt være, at der var brug for nogle andre juridiske regler, for at man netop i god tid kunne give informationer.
Vi bruger mange kræfter på at sikre, at udstationeringslovens betingelser bliver opfyldt, f.eks. at virksomheden har en lovlig økonomisk aktivitet i hjemlandet, at den ikke er oprettet for at omgå de danske regler osv.
I den gruppe af partier, der står bag østaftalen, arbejder vi hele tiden med de her spørgsmål, og vi prøver hele tiden at få samlet reglerne op.
Derfor drøfter vi jo også, hvilke oplysninger vi kan få.
Vi har jo indført anmeldelsespligt til skattemyndighederne, SKAT i Sønderborg; vi registrerer de såkaldte E 101-attester, som EUborgere har med, når de har arbejde i et andet EU-land.
Så har vi jo lavet netværk i alle regioner mellem politi, fagbevægelse, arbejdsgivere og offentlige myndigheder.
Parallellen til det er, at selv om det er forbudt i straffeloven at stjæle, så begås der jo stadig tyverier i Danmark, og derfor skal vi hele tiden sikre, at vi er på omgangshøjde med udviklingen.